Aga huvide vastolu ka siin (nagu iga väiksemagi palgajõu tarvituse ja üldse ostu-müügi puhul), iseendast muidugi ei tohi ega maksagi salata. Just vastuoksa: on otse üldrahvuslik kohus siin  aidata nõrgemat poolt, teda teha teadlikuks ta seisukorrast, teda äratada ta unisest ,,Sibi-Maie'likkusest", töölooma psühhoosist, ja suurendada organiseerides ta vastupanujõud. Seejuures ei tar­vitsegi ju kogu. ideoloogiat muuta demagoogiliseks, teise poole elamisõigust ja rahvuse üldisi huvisid eitavaks või neid verivaenlastena näitavaks, vaid see äratus- ja organiseerimistöö on just seda tagajärjekam, kui temaga ühtlasi ometi kasvatada ka riiklikku ja rahvuslikku ühistunnet ja ühist tõusutahet. Inimene ei  ole loomult hea, aga ta tahab saada heaks, ja kõik mis seda soo­dustab, tõmbab ja tõstab teda enam kui ainult negatsioon.